Se med, når TV2 Nord sender trav fra Racing Arena Aalborg, hvor der blandt andet er comeback til derbyvinder efter to års fravær.

Fredag 22. november er der igen fredagstrav i Aalborg. Der er ti løb på programmet, og skal du ikke selv på væddeløbsbanen, så kan du se det hele på TV2 Nord Salto og tv2nord.dk/tv klokken 15.25 til 19.00. Der bliver masser at se på, lover banechef Lars Hellerup. - Der er lagt op til ti ret gode løb, og der er store spillepuljer, fordi det er skandinavisk spil. Med lidt held i spil kan man få finansieret weekendens udskejelser, siger banechefen. Ved fredagens travløb gør 2017-derbyvinderen Bvlgari Peak comeback efter to års fravær på grund af en skade med Steen Juul i sulkyen. Steen Juul har udover Bvlgari Peak også Chablis og stortalentet Waiting Hill Hall med sig. - Det er altid interessant, når Steen Juul kommer til Nordjylland, siger Lars Hellerup fra Racing Arena Aalborg. Se alle de tilmeldte til løbsdagen her. Livesendingen fra Fredagstrav betyder, at nyhedsudsendelserne klokken 17.12 og 18.20 udgår på TV2 Nord Salto. Du kan varme op til eftermiddagens løb med at dykke ned i tidligere hestesportsudsendelser her.